Suchinthana/ta-wikipedia huggingface dataset:
பர்னாலா சட்டமன்றத் தொகுதி

பர்னாலா சட்டமன்றத் தொகுதி (தொகுதி வரிசை எண்: 103) என்பது இந்தியாவின் பஞ்சாப் மாநிலம், பர்னாலா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த மீட் ஹயெர் ஆவார்.  2022 பஞ்சாப் சட்டமன்றத் தேர்தலில் 64,800 வாக்ககுள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் குல்வந்த் சிங் கீத்து என்பவரை 37,622 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
சிறைக் கல்வி

சிறைக் கல்வி (Prison education) என்பது சிறைக்குள் நிகழும் எந்தவொரு கல்விச் செயலாகும். இதில் அடிப்படைக் கல்வியறிவுத் திட்டங்கள், மேல்நிலைப் பள்ளி சமத்துவத் திட்டங்கள், தொழிற்கல்வி மற்றும் மூன்றாம் நிலைக் கல்வி ஆகியன அடங்கும். மறுவாழ்வுத் திட்டங்கள், உடற்கல்வி, கலை மற்றும் கைவினைத் திட்டங்கள் போன்ற பிற செயல்பாடுகளும் சிறைக் கல்வியின் ஒரு வடிவமாகக் கருதப்படலாம். தொலைதூரக் கல்வித் திட்டங்களுக்கு கைதிகள் பணம் செலுத்த வேண்டியிருந்தாலும், திட்டங்கள் பொதுவாக சிறை அமைப்பால் வழங்கப்படுகின்றன, நிர்வகிக்கப்படுகின்றன மற்றும் நிதியளிக்கப்படுகின்றன. சிறைக் கல்வியின் வரலாறு மற்றும் தற்போதைய நடைமுறைகள் நாடுகளிடையே பெரிதும் வேறுபடுகின்றன.

உலகெங்கிலும் உள்ள சிறை அமைப்புகளுக்குள் நுழைபவர்கள், சராசரியாக, பொது மக்களை விட குறைந்த அளவிலான கல்வியைக் கொண்டுள்ளனர். சிறைக் கல்வியானது, விடுதலைக்குப் பிறகு கைதியை அதிக வேலை வாய்ப்புள்ளவர்களாக மாற்றுவதை நோக்கமாகக் கொண்டுள்ளது. சிறைகளில் கல்வி நிகழ்ச்சிகளை நிர்வகிப்பதும் கலந்து கொள்வதும் சற்று கடினமாக இருக்கும். பணியாளர்கள் மற்றும் நிதிப் பற்றாக்குறை, கல்வி வளங்கள் மற்றும் கணினிகள் பற்றாக்குறை, மற்றும் கைதிகளை மாற்றுவது ஆகியன பொதுவான தடைகளாகும். கடந்தகால கல்வித் தோல்விகள் அல்லது ஊக்கமின்மை காரணமாக, கைதிகள் இவ்வகையான கல்வியில் பங்கேற்கத் தயங்கலாம்.

வரலாறு

ஐரோப்பா 
ஐரோப்பாவில் சிறைக் கல்வியின் வரலாறு மற்றும் கிடைக்கும் தன்மை ஆகியன நாடுகளுக்கு இடையே பெரிதும் மாறுபடுகிறது. நோர்டிக் நாடுகள் கைதிகளுக்கு கல்வி வழங்குவதில் நீண்ட வரலாற்றைக் கொண்டுள்ளன, குறிப்பாக சுவீடன் இந்தத் துறையில் முன்னோடி நாடாகக் கருதப்படுகிறது.  1842 ஆம் ஆண்டில் 35 வயதிற்குட்பட்ட கைதிகளுக்கு சிறைக் கல்வி கட்டாயமாக்கப்பட்டது, மேலும் தொழிற்கல்வி என்பது குறைந்தபட்சம் 1874 ஆம் ஆண்டிலிருந்தே இருந்ததாக அறியப்படுகிறது, அப்போது உப்சாலா கவுண்டி சிறைக் கைதிகளுக்கு மரவேலைகளைக் கற்பிக்க ஒரு தச்சரை நியமித்தது.  டென்மார்க்கில், சிறார் குற்றவாளிகள் 1850 களில் இருந்து கல்விக்கான அணுகலைப் பெற்றனர், மேலும் 1930 இல் அவர்களுக்கு கல்வித் திட்டங்கள் கட்டாயமாக்கப்பட்டன. வயது வந்தோருக்கான சிறைச்சாலைகள் 1866 ஆம் ஆண்டு முதல் கல்வித் திட்டங்களைக் கொண்டுள்ளன, மேலும் 30 வயதிற்குட்பட்ட அனைத்து கைதிகளும் கல்விப் படிப்புகளில் பங்கேற்க வேண்டும் என்ற சட்டம் இருந்தது. நார்வே அரசு சிறைக்கைதிகளுக்கு மறுவாழ்வு அளிக்கும் வகையில் 1851இல் கல்வியினை வழங்கியது.

மேலும் நூற்றாண்டின் இறுதியில், ஆரம்ப மற்றும் கீழ்நிலைப் பள்ளிப் படிப்பை முடிக்காத எந்தவொரு கைதியும் சிறையில் இருக்கும்போதே அத்தகைய கல்வியினை  முடித்திருக்க வேண்டும் என்ற சட்டம் நடைமுறையில் இருந்தது.  2007 ஆம் ஆண்டு வரை, நார்வேயில் உள்ள ஒவ்வொரு சிறையிலும் கைதிகளுக்கான பள்ளி உள்ளது.  பின்லாந்தில், 1866 ஆம் ஆண்டில் இயற்றப்பட்ட சட்டத்தில் அனைத்து கைதிகளும் ஆரம்பக் கல்வியைப் பெறுவதை உறுதிசெய்தது, இருப்பினும் இந்த உத்தரவை செயல்படுத்துவது நடைமுறை சிக்கல்களை எதிர்கொண்டது. 1899 இல் மிகவும் வெற்றிகரமான கல்வி சீர்திருத்தம் செயல்படுத்தப்பட்டது, இது

சான்றுகள்

வெளியிணைப்புகள் 

 
கல்வி
பைஜ்நாத் கோயில்

பைஜ்நாத் கோயில் (Baijnath Temple) என்பது இந்தியாவின் இமாச்சலப் பிரதேசத்தின்  காங்ரா மாவட்டத்தில் அமைந்துள்ள பைஜ்நாத் என்னும் ஒரு சிறிய நகரத்தில் அமைந்துள்ள நாகரா பாணி இந்துக் கோயில் ஆகும். இது 13 ஆம் நூற்றாண்டின் தொடக்கத்தில் (கி.பி. 1204 ) இரண்டு உள்ளூர் வணிகர்களான அகுகா, மன்யுகா என்பவர்களால் இக்கோயில் கட்டப்பட்டது . இங்கு சிவன் வைத்தியநாதர் என்ற பெயரில் உள்ளார்.  இன்றைய பைஜ்நாத் கோயில் அமைப்பில் உள்ள கல்வெட்டுகளின்படி, தற்போதைய கோயில் கட்டடம் கட்டப்படுவதற்கு முன்பு இங்கு ஒரு சிவன் கோயில் இருந்துள்ளது.  கருவறையில் சிவலிங்கம் உள்ளது. மேலும் சுவர்களிலும் வெளிப்புறத்திலும் முக்கிய இடங்களில் உருவங்கள் செதுக்கப்பட்டுள்ளன.

தொல்லியல் 
பிரதான மண்டபத்தில் உள்ள கல் பலகைகளில் இரண்டு நீண்ட கல்வெட்டுகள் பொறிக்கப்பட்டுள்ளன. இந்த கல்வெட்டுகள் சமசுகிருதத்தில் சாரதா எழுத்துக்களையும், உள்ளூர் பகாரி மொழியை தக்கிரி எழுத்துக்களையும் பயன்படுத்தி செதுக்கப்பட்டுள்ளன. இந்த கல்வெட்டுகளில் எட்டாம் நூற்றாண்டில் இந்திய தேசிய நாட்காட்டியில் (சக) வணிகர்களான மன்யுகா, அகுகா ஆகியோரால் கோயில் கட்டப்பட்டது பற்றிய விவரங்கள் உள்ளளன.  இந்தக் கல்வெட்டுகள் சிவனைப் போற்றுவது மட்டும் அல்லாமல், அப்போதைய ஆட்சியாளரான ஜெய சந்திரனின் பெயரையும், கட்டடக் கலைஞர்களின் பெயர்களையும், கட்டுமானத்தின் போது நன்கொடை வழங்கிய வணிகர்களின் பெயர்களையும் குறிப்பிடுகின்றன. மற்றொரு கல்வெட்டு காங்கரா மாவட்டத்தின் பழைய பெயரான நகரகோட் என்பதைக் குறிப்பிடுகிறது.

சிற்பங்கள் 
கோயிலின் சுவர்களில் எண்ணற்ற சிலைகள் செதுக்கப்பட்டுள்ளன. அவற்றில் சில தற்போதைய கோவிலுக்கு முற்காலத்தவை. சிலைகளில் பின்வருவன அடங்கும்: பிள்ளையார், மாலொருபாகன் (பாதி விஷ்ணு, பாதி சிவன்), கல்யாணசுந்தரர் (சிவன், பார்வதியின் திருமணம்), சிவனால் அசுரன் அந்தகாசூரன் தோற்கடிக்கபடுதல்.

காட்சியகம்

மேற்கோள்கள் 

இமாசலப் பிரதேசத்திலுள்ள இந்து கோயில்கள்
Coordinates on Wikidata
யேசுதாசு சீலம்

யேசுதாசு சீலம் (Jesudasu Seelam) இந்திய தேசிய காங்கிரசு கட்சியைச் சேர்ந்த ஒரு இந்திய அரசியல்வாதி ஆவார். இவர் 2004 முதல் 2016 வரை  இந்திய நாடாளுமன்றத்தின் மாநிலங்களவை உறுப்பினராக ஆந்திரப் பிரதேசத்தை பிரதிநிதித்துவப்படுத்தினார். இவர் 17 ஜூன் 2013 முதல் நிதி அமைச்சகத்தின் கீழ் மாநில வருவாய் அமைச்சராக இருந்தார். அரசியலுக்கு வருவதற்கு முன்பு, இவர் 1984-99 வரை கர்நாடகாவில் இந்திய ஆட்சிப் பணி அதிகாரியாக பணியாற்றினார்.

மேற்கோள்கள்

வெளி இணைப்புகள் 
 Profile on Rajya Sabha website

குண்டூர் மாவட்ட நபர்கள்
1953 பிறப்புகள்
இந்திய ஆட்சிப் பணி அலுவலர்கள்
வாழும் நபர்கள்
தொழிற்கல்வி

தொழிற்கல்வி (Vocational education) என்பது ஒரு கைவினைஞராக ஒரு திறமையான கைவினைப்பொருட்களை உருவாக்குவதற்கு, வர்த்தகராக்க அல்லது தொழில்நுட்ப வல்லுநராக்க மாணவர்களைத் தயார்படுத்தும் கல்வியாகும்.தொழிற்கல்வி என்பது ஒரு தனிநபருக்குத் தேவையான திறமையுடன் வேலைவாய்ப்பிற்கு அல்லது சுயதொழில் செய்யத் தயார்படுத்தும் வகையிலான கல்வியாகக் கருதப்படுகிறது.  தொழில் மற்றும் தொழில்நுட்பக் கல்வி,  அல்லது TVET (தொழில்நுட்பம் மற்றும் தொழிற்கல்வி மற்றும் பயிற்சி) மற்றும் TAFE (தொழில்நுட்பம் மற்றும் மேலதிகக் கல்வி) போன்ற சுருக்கெழுத்துக்கள் உட்பட பல்வேறு நாட்டைப் பொறுத்து தொழிற்கல்வி பல்வேறு பெயர்களால் அறியப்படுகிறது.

ஒரு தொழிற்கல்வி பள்ளி என்பது தொழில் கல்வியை வழங்குவதற்காக வடிவமைக்கப்பட்ட ஒரு வகைக் கல்வி நிறுவனம் ஆகும்.

தொழிற்கல்வியானது இரண்டாம் நிலை, மேலதிகக் கல்வி அல்லது உயர்கல்வி மட்டத்தில் நடைபெறலாம் மற்றும் தொழிற்பயிற்சியுடன் இணைந்து நடைபெறலாம். இரண்டாம் நிலைக்குப் பிந்தைய நிலையில், தொழிற்கல்வி பெரும்பாலும் உயர் சிறப்பு வாய்ந்த வர்த்தகப் பள்ளிகள், தொழில்நுட்பப் பள்ளிகள், சமூகக் கல்லூரிகள், மேலும் கல்விக் கல்லூரிகள் (யுகே), தொழிற்கல்வி பல்கலைக்கழகங்கள் மற்றும் தொழில்நுட்ப நிறுவனங்கள் (முன்னர் பாலிடெக்னிக் நிறுவனங்கள் என அழைக்கப்பட்டது) ஆகியவற்றால் வழங்கப்படுகிறது.

நாடு வாரியாக

இந்தியா 
இந்தியாவில் தொழிற்கல்வி என்பது வரலாற்று ரீதியாக தொழிலாளர் அமைச்சகம், பிற மத்திய அமைச்சகங்கள் மற்றும் பல்வேறு மாநில அளவிலான அமைப்புகளால் கையாளப்பட்ட ஒரு பாடமாகும். தரநிலைகள் மற்றும் செலவுகளின் அடிப்படையில் மாறுபாடுகள் மற்றும் பன்முகத்தன்மையை ஒத்திசைக்க, தேசிய திறன்கள் தகுதி கட்டமைப்பு  திசம்பர் 2013 இல் தொடங்கப்பட்டது.

சான்றுகள்

வெளியிணைப்புகள் 

 பல்வேறு தேசிய மற்றும் சர்வதேச ஆதாரங்களில் இருந்து தொகுக்கப்பட்ட தேசிய தொழிற்கல்வி முறைகளின் விவரங்கள் - யுனெஸ்கோ-யுனெவோக் தொழில்நுட்ப மற்றும் தொழிற்கல்வி மற்றும் பயிற்சிக்கான சர்வதேச மையம்
 ஒரு தொழில் அல்லது தொழிற்கல்வி பள்ளியை தேர்வு செய்தல் - US ஃபெடரல் டிரேட் கமிஷன் 
  
கல்வி நிலைகள்
தொழில்முறை கல்வி
தேஜா நிதமானுரு

அனில் தேஜா நிதமானுரு (Anil Teja Nidamanuru, பிறப்பு: 22 ஆகத்து 1994) என்பவர் இந்தியாவில் பிறந்து, நெதர்லாந்து துடுப்பாட்ட அணியில் விளையாடும் ஒரு துடுப்பாட்ட வீரர். இவர் முன்னர் ஆக்லாந்து அணியில் நியூசிலாந்து உள்ளூர் துடுப்பாட்ட விளையாட்டுகளில் விளையாடினார்.

துடுப்பாட்டத் துறை 
நிதமானுரு இந்தியாவில் விசயவாடாவில் பிறந்தார். தனது முதலாவது இருபது20 போட்டியை ஆக்லாந்து அணிக்காக 2017 திசம்பரில் விளையாடினார். அதே அணிக்காக 2018 நவம்பரில் தனது முதலாவது பட்டியல் அ போட்டியில் விளையாடினார். 2019 இல் நெதர்லாந்துக்குப் புலம்பெயர்ந்தார். அங்கு உத்ரெக்ட் நகரில் காம்பொங் துடுப்பாட்ட அணியில் பயிற்சியாளராகச் சேர்ந்தார். அதன் பின்னர் பஞ்சாப் ரொட்டர்டாம் அணியில் விளையாடினார்.

மே 2022 இல், மேற்கிந்தியத் தீவுகளுக்கு எதிரான போட்டிகளில் இடச்சு பன்னாட்டு ஒருநாள் அணியில் சேர்க்கப்பட்டு, தனது முதலாவது பன்னாட்டு ஒருநாள் போட்டியை 2022 மே 31 இல் விளையாடினார். 2022 சூலையில், நெதர்லாந்தின் பன்னாட்டு இருபது20 (இ20ப) அணியில் சேர்க்கப்பட்டார். தனது முதலாவது இ20ப போட்டியை 2022 சூலை 11 இல், பப்புவா நியூ கினி அணிக்கெதிராக விளையாடினார்.

2023 மார்ச்சில், தனது முதலாவது பன்னாட்டு ஒருநாள் நூறு (துடுப்பாட்டம்)|சதத்தை]] சிம்பாப்வே அணிக்கு எதிராக விளையாடிப் பெற்றார்.

மேற்கோள்கள்

வெளி இணைப்புகள் 
 

1994 பிறப்புகள்
வாழும் நபர்கள்
நியூசிலாந்துத் துடுப்பாட்ட வீரர்கள்
நெதர்லாந்துத் துடுப்பாட்டக்காரர்கள்
நாகம் ஜனார்தன் ரெட்டி

நாகம் ஜனார்தன் ரெட்டி (Nagam Janardhan Reddy) (பிறப்பு மே 22, 1948) ஓர் இந்திய அரசியல்வாதியாவார். இவர் நாகர்கர்னூல் தொகுதியை பிரதிநிதித்துவப்படுத்தும் ஆந்திர பிரதேச சட்டப் பேரவையில் ஐந்து முறை உறுப்பினராக இருந்துள்ளார்.

அரசியல் வாழ்க்கை 
நாகம் ஜனார்தன் ரெட்டி, தெலுங்கு தேசம் கட்சியில் தனது அரசியல் வாழ்க்கையை தொடங்கினார். இவர் நாகர்கர்னூல் சட்டமன்ற உறுப்பினராக பணியாற்றினார். 1995 முதல் 2004 வரை ஐக்கிய ஆந்திரப் பிரதேச மாநிலத்தில் சுகாதாரத் துறை அமைச்சராக இருந்தார்.

2011-ம் ஆண்டு கட்சி விரோத நடவடிக்கைகளுக்காக தெலுங்கு தேசம் கட்சியில் இருந்து வெளியேற்றப்பட்டார். பின்னர் தனி தெலங்காணா மாநிலம் அமைக்க வலியுறுத்தி சட்டசபையில் இருந்து உடனடியாக வெளியேறினார். பின்னர் இவர் பாரதிய ஜனதா கட்சியுடன் இணைந்த 'தெலங்காணா நகர சமிதி' என்ற புதிய அரசியல் கட்சியைத் தொடங்கினார். 2012ல் மீண்டும் அதே தொகுதியில் சுயேச்சை வேட்பாளராக போட்டியிட்டு வெற்றி பெற்றார்.

2013ல் ரெட்டி பாரதிய ஜனதா கட்சியில் சேர்ந்தார்.  2018 ஆம் ஆண்டு பாரதிய ஜனதா கட்சியில் இருந்து விலகி இந்திய தேசிய காங்கிரசு கட்சியில் இணைந்தார்.  அக்டோபர் 31, 2023 அன்று, இவர் மீண்டும் க. சந்திரசேகர் ராவ் தலைமையிலான பாரத் இராட்டிர சமிதி கட்சிக்கு மாறினார்.

மேற்கோள்கள் 

தெலுங்கு தேசம் கட்சி அரசியல்வாதிகள்
இந்திய தேசிய காங்கிரஸ் அரசியல்வாதிகள்
வாழும் நபர்கள்
1949 பிறப்புகள்
கட்டணமில்லாக் கல்வி

கட்டணமில்லாக் கல்வி அல்லது விலையில்லாக் கல்வி அல்லது இலவசக் கல்வி (Free education) என்பது கல்விக்கான நிதியைக் காட்டிலும் அரசாங்கச் செலவுகள் அல்லது தொண்டு நிறுவனங்கள் மூலம் வழங்கப்படும் கல்வியாகும். இலவச உயர்கல்விக்கு பல மாதிரிகள் முன்மொழியப்பட்டுள்ளன. ஆரம்பப் பள்ளி மற்றும் பிற விரிவான அல்லது கட்டாயக் கல்வி பல நாடுகளில் கட்டணமில்லாது வழங்கப்படுகிறது. நோர்டிக் நாடுகளில் முதுகலை படிப்புகள் உட்பட குறிப்பிட்ட நாடுகளில் மூன்றாம் நிலைக் கல்வியும் கட்டணமில்லாது வழங்கப்படுகிறது. பொருளாதார, சமூக மற்றும் கலாச்சார உரிமைகளுக்கான சர்வதேச உடன்படிக்கையின் பிரிவு 13, ஆரம்பக் கல்வியில் இலவசக் கல்விக்கான உரிமையையும், இடைநிலை மற்றும் உயர்கல்வியில் கல்விக்கான உரிமையாக முற்போக்கான அறிமுகத்தையும் உறுதி செய்கிறது.

ஓசுலோ பல்கலைக்கழகத்தில், பருவக் கட்டணமான NOK(600) (US$74) என்பதைத் தவிர வேறு கல்விக் கட்டணம் இல்லை. 2013 முதல் வடக்கு ஐரோப்பாவில், எசுத்தோனியா இலவச உயர்கல்வியையும் வழங்கத் தொடங்கியது. சுவீடன், 21 ஆம் நூற்றாண்டின் ஆரம்பம் வரை, வெளிநாட்டு மாணவர்களுக்கு இலவசக் கல்வியை வழங்கியது. ஆனால் ஐரோப்பிய சமூகத்திற்கு வெளியே உள்ள வெளிநாட்டு மாணவர்களிடம் கட்டணம் வசூலிக்கும் வகையில் மாற்றங்கள் அறிமுகப்படுத்தப்பட்டுள்ளன. டென்மார்க்கில் உலகளாவிய இலவசக் கல்வியும் உள்ளது, மேலும் 18 வயதுக்கு மேற்பட்ட மாணவர்கள் அல்லது 18 வயதுக்குட்பட்ட மற்றும் உயர்கல்வி படிக்கும் மாணவர்களுக்கு "ஸ்டேட்டன்ஸ் உடானெல்செஸ்டோட்" அல்லது "எஸ்யூ"  என்ற மாதாந்திர உதவித்தொகையையும் வழங்குகிறது.அர்ஜென்டினா, பிரேசில், கியூபா, போலந்து, செக் குடியரசு, கிரீஸ், அங்கேரி, லெபனான், சவுதி அரேபியா, துருக்கி, இலங்கை மற்றும் உருகுவை ஆகியவை குடிமக்களுக்கு கல்லூரி மற்றும் பல்கலைக்கழகம் உட்பட அனைத்து மட்டங்களிலும் விலையில்லாக் கல்வியை வழங்குகின்றன.

இதனையும் காண்க 

ஐக்கிய நாடுகள் கல்வி, அறிவியல், பண்பாட்டு நிறுவனம்
கல்விச் சுட்டெண்
கட்டற்ற ஆக்கம்
திறந்த பாடத்திட்டங்கள்
திறந்த கல்வி வளங்கள்
கல்வி உரிமை
புலமைப்பரிசில்

மேஎற்கோள்கள் 

கல்விச் சிக்கல்கள்
கல்விக் கொள்கை

கல்விக் கொள்கையானது (Education policy) கல்வித் துறையில் செல்வாக்கு செலுத்தும் கொள்கைகள் மற்றும் கொள்கை முடிவுகள், கல்வி அமைப்புகளின் செயல்பாட்டைக் கட்டுப்படுத்தும் சட்டங்கள் மற்றும் விதிகளின் சேகரிப்பு ஆகியவற்றை உள்ளடக்கியதாகும்.  உள்ளூர், மாநில மற்றும் மத்திய அரசாங்கங்களுக்கு இடையே பல்வேறு நிலைகளில் கல்வி மேலாண்மை பகிரப்படலாம். சில ஆய்வாளர்கள் கல்விக் கொள்கையை சமூகப் பொறியியலின் அடிப்படையில் பார்க்கின்றனர். 

கல்வி, பல நிறுவனங்களின் மூலம் பல நோக்கங்களுக்காக பல வடிவங்களில் நடைபெறுகிறது. இத்தகைய கல்வி நிறுவனங்களின் எடுத்துக்காட்டுகளில் குழந்தை பருவ கல்வி மையங்கள், மழலையர் பள்ளி முதல் 12 ஆம் வகுப்பு வரையிலான பள்ளிகள், இரண்டு மற்றும் நான்கு ஆண்டு கல்லூரிகள் அல்லது பல்கலைக்கழகங்கள், பட்டதாரி மற்றும் தொழில்முறை கல்வி நிறுவனங்கள், வயது வந்தோருக்கான கல்வி நிறுவனங்கள் மற்றும் வேலை-பயிற்சி திட்டங்கள் ஆகியவை அடங்கும். இந்த நிறுவனங்களின் கல்வி இலக்குகள் கல்விக் கொள்கையை பாதிக்கின்றன.  மேலும், இந்தக் கல்விக் கொள்கைகள் எல்லா வயதினரும் ஈடுபடும் கல்விyil தாக்கத்தை ஏற்படுத்தலாம்.

பள்ளிகளின் அளவு, வகுப்பின் அளவு, பள்ளித் தேர்வு, பள்ளி தனியார்மயமாக்கல், பள்ளிகளில் காவல்துறை, கண்காணிப்பு, ஆசிரியர் தேர்வு, கல்வி மற்றும் சான்றிதழ், ஆசிரியர் ஊதியம், கற்பித்தல் முறைகள், பாடத்திட்டம் ஆகியவை கல்விக் கொள்கையில் விவாதத்திற்கு உட்பட்ட பகுதிகளின் எடுத்துக்காட்டுகளாகும்.

சான்றுகள்

வெளி இணைப்புகள் 

 OECD இன் கல்வி GPS: கல்விக் கொள்கை பகுப்பாய்வு மற்றும் புள்ளிவிவரங்களின் ஆய்வு.
கல்விக் கொள்கை
மண்டலி வெங்கட கிருஷ்ணராவ்

மண்டலி வெங்கட கிருஷ்ணா ராவ் (Mandali Venkata Krishna Rao) (ஆகஸ்ட் 4, 1926 - 27 செப்டம்பர், 1997), எம். வி. கிருஷ்ணா ராவ் என்றும் அழைக்கப்படும் இவர்,ஆந்திரப் பிரதேசத்தைச் சேர்ந்த அரசியல்வாதியும் அமைச்சரும் ஆவார். 1975 இல் நடந்த முதல் உலகத் தெலுங்கு மாநாட்டின் தலைமை அமைப்பாளராகவும், ஒருங்கிணைப்பாளராகவும் இருந்தார்.

சுயசரிதை 
மண்டலி என்று அழைக்கப்படும் மண்டலி வெங்கட கிருஷ்ணா ராவ், 1926 ஆம் ஆண்டு ஆகஸ்ட் 4 ஆம் தேதி, இந்தியாவின் ஆந்திரப் பிரதேசம், கிருஷ்ணா மாவட்டத்தில் உள்ள கைகலுரு வட்டத்தில் உள்ள பல்லேவாடா கிராமத்தில் பிறந்தார். இவரது தந்தை வெங்கட்ராமையா கிருஷ்ணா மாவட்டத்தில் உள்ள திவி வட்டத்தில் உள்ள பவதேவரப்பள்ளியில் ஒரு பள்ளி ஆசிரியராக இருந்தார். மண்டலி தனது தொடக்கக் கல்வியை பல்லேவாடா மற்றும் பவதேவரப்பள்ளியிலும், உயர்நிலைப் பள்ளிக் கல்வி அவனிகட்டாவிலும், கல்லூரிக் கல்வியை மச்சிலிப்பட்டணத்தில் உள்ள இந்துக் கல்லூரியிலும் பெற்றார்.

அரசியல் 
இவரது அரசியல் வாழ்க்கை இளம் வயதிலேயேத்  தொடங்கியது. வெள்ளையனே வெளியேறு இயக்கத்தின் போது, தேசிய மாணவர் சங்கத்தின் அவனிகட்டா கிளையின் தலைவராகப் பணியாற்றினார். மாபெரும் இயக்கத்திற்குப் பிறகு காங்கிரசு கட்சி தடை செய்யப்பட்டபோது, திவி வட்டத்தின் காங்கிரசு கட்சியின் செயலாளராக கிராமப்புறங்களில் கட்சியை திறம்பட ஒழுங்கமைத்து, அதன் மறைமுக நடவடிக்கைகளில் பங்கேற்றார். 1945ல் மாவட்ட மாணவர் காங்கிரசின் அமைப்புச் செயலாளராக நியமிக்கப்பட்டார். 1948 ஆம் ஆண்டு தில்லியில் நடைபெற்ற ஆசிய மாணவர் மாநாட்டில் அப்போதைய சென்னை மாகாணத்தைப் பிரதிநிதித்துவப்படுத்தினார். 1948-52ல் மாவட்ட இளைஞர் காங்கிரசின் தலைவராகப் பணியாற்றினார். இவர் 1953-56 இல் கிருஷ்ணா மாவட்ட காங்கிரசு கட்சியின் செயலாளராகவும், 1956-58 இல் அகில இந்திய காங்கிரசு கட்சியின் இணைச் செயலாளராகவும் இருந்தார். தனது பிரதேச காங்கிரசு கட்சியின் ஆக்கபூர்வமான பணிக்குழு மற்றும் நிலக்கொடை இயக்கக் குழுவின் அழைப்பாளராகவும் பணியாற்றினார். இவர் 1957 இல் மச்சிலிப்பட்டணம் தொகுதியில் இருந்து மக்களவைக்கு தேர்ந்தெடுக்கப்பட்டார் மற்றும் 1957-62 வரை நாடளுமன்றத்தில் பணியாற்றினார்.

கௌரவங்கள் 

கிருஷ்ணா ஆற்றின் மீது புலிகடா-பெனுமுடி இடையே உள்ள சாலைப் பாலத்திற்கு இவரது பெயரிடப்பட்டது. இது 28 மே 2006 அன்று முதல்வர் எ. சா. ராஜசேகர ரெட்டியால் பொதுமக்களுக்கு திறந்து வைக்கப்பட்டது. 

“மண்டலி வெங்கட கிருஷ்ணா ராவ் கலாச்சார விருது” 2007 இல் நிறுவப்பட்டது. முதல் முறையாக மலேசிய தெலுங்குச் சங்கத்தின் நிறுவனர் பொதுச் செயலாளர் மதினி சோமா நாயுடுவுக்கு வழங்கப்பட்டது.

மேற்கோள்கள் 

3
 Manava Manikyam(by Dr. Gandham Subba rao)
 Telugu jathi Sphurthipradhatha(by Buddiga Subbarayan,published by Potti Sreeramulu Telugu University)
 Man with Mission Mandali Venkata Krishna Rao(by Govindaraju Ramakrishna Rao,published by Potti Sreeramulu Telugu University)
 20th Century Luminaries, Potti Sreeramulu Telugu University, Hyderabad, 2005.

1 ஆவது தமிழ்நாடு சட்டமன்ற உறுப்பினர்கள்
கிருஷ்ணா மாவட்ட நபர்கள்
தமிழ்நாட்டு அமைச்சர்கள்
1997 இறப்புகள்
1926 பிறப்புகள்
2ஆவது மக்களவை உறுப்பினர்கள்
பருந்து எக்சு-1

பருந்து எக்சு-1   அல்லது அகில் எக்சு-1 (Aquila X-1 )( Aql X-1 ) என்பது ஒரு குறைந்த பொருண்மை எக்சுக்கதிர்  இரும (LMXB) விண்மீனாகும். இது பருந்து நொதுமி விண்மீ குழுவில் மிகவும் ஒளிரும் எக்சுக்கதிர் வாயிலாகும். 1969 முதல் 1976 க்கு இடையில் வேலா 5 பி என்ற செயற்கைக்கோள் மூலம் இது முதன்முதலில் நோக்கப்பட்டது  அதன்ஓளியியல் தெறிப்பு மாறக்கூடியது. எனவே இது பன்னாட்டு வானியல் ஒன்றியச் செந்தரப்படி V1333 அகில் என பெயரிடப்பட்டது. இந்த அமைப்பு ஒரு நொதுமி விண்மீனை வழங்குகிறது, இது  K4 வகை முதன்மை வரிசை  ண்மீனில் இருந்து பொருளைக் குவிக்கிறது.  இரும விண்மீனின் வட்டணை அலைவுநேரம் 18.9479 மணிகள் ஆகும். 

நொதுமி விண்மீன்  கதிர்வீச்சுப் பாய்வு மேற்பரப்பில் உள்ள எல்லியத்தின் அணுக்கருத் தொகுப்பு வினை  காரணமாக சிறிது மாறுபடும்.

மேற்கோள்கள் 

முதன்மை வரிசை விண்மீன்கள்
பருந்து விண்மீன்குழாம்
சானக புச்சிகோட்டையா

சானக புச்சிக்கோட்டையா (Sanaka Buchhikotaiah) (3 ஆகஸ்ட் 1919 – 1 நவம்பர் 1986) ஓர் இந்திய அரசியல்வாதி ஆவார். இவர் மச்சிலிப்பட்டினம் மக்களவைத் தொகுதிலிருந்து  முதலாவது மக்களவையில் உறுப்பினராக பணியாற்றினார். 

1940ல்  இந்தியப் பொதுவுடைமைக் கட்சியில் சேர்ந்தார். இவர் சிலகாலம் மறைந்து வாழ்ந்தார். பின்னர் 1948-1951 காவலில் வைக்கப்பட்டார். இவர் ஜூலை 1951 இல் விடுவிக்கப்பட்டார்

மேற்கோள்கள் 

கிருஷ்ணா மாவட்ட நபர்கள்
1ஆவது மக்களவை உறுப்பினர்கள்
1986 இறப்புகள்
1919 பிறப்புகள்
ஏகே ஓவியர்மீன்

ஏகே ஓவியமீன் (ஏகே பிக்டோரிசு) என்பது ஓவியர் விண்மீன் குழுவில் உள்ள ஒரு விண்மீன் அமைப்பாகும். அதன் ஒருங்கிணைந்த  தோற்றப் பொலிவுப் பருமை 6.182 ஆகும்.  அமைப்பின் இடமாறு அடிப்படையில், இது 69 ஒளி ஆண்டுகள் (21.3 புடைநொடி) தொலைவில் அமைந்துள்ளது.  ஏ.கே. பிக்டோரிசு , ஏபி தோராடசு நகரும் குழுவில் உறுப்பினராக உள்ளது. ஒன்றோடொன்று தொடர்புடையதாகக் கருதப்படும் ஒத்த இயக்கங்களைக் கொண்ட விண்மீன்களின் குழுவாகும்.

ஏகே பிக்டோரிஸ் ஒரு பைனரி நட்சத்திரம். அதன் இரண்டு நட்சத்திரங்களும் 217.6 ஆண்டுகளுக்கு ஒருமுறை ஒன்றையொன்று சுற்றி வருகின்றன, 2.004 ″ ஆல் பிரிக்கப்படுகின்றன.  முதன்மை நட்சத்திரம் ஜி-வகை நட்சத்திரம்  சூரியனைப் போன்ற பண்புகளைக் கொண்டுள்ளது. இரண்டாம் நிலை நட்சத்திரம் K-வகை நட்சத்திரம் .  முதன்மை நட்சத்திரம் ஒரு இளம் BY Draconis மாறி,  நட்சத்திர சுழற்சியில் இருந்து அவற்றின் மாறுபாட்டைப் பெறும் மாறி நட்சத்திரங்களின் ஒரு வகை. இது ஒரு குப்பை வட்டை ஹோஸ்ட் செய்வதாகவும் அறியப்படுகிறது, அதன் அகச்சிவப்பு அதிகமாக இருந்து ஊகிக்கப்படுகிறது.

மேற்கோள்கள் 

இரும விண்மீன்கள்
முதன்மை வரிசை விண்மீன்கள்
ஓவியர் விண்மீன்குழாம்
கே. கேசவ ராவ்

கேகே (பிறப்பு 4 ஜூன் 1939) என்று பிரபலமாக அறியப்படும் கஞ்சர்லா கேசவ ராவ் (Kancherla Keshava Rao), பாரத் இராட்டிர சமிதி கட்சியைச் சேர்ந்த ஒரு இந்திய அரசியல்வாதி ஆவார். இவர் இந்திய நாடாளுமன்றத்தின் மேலவையான மாநிலங்களவை உறுப்பினராக உள்ளார். ராவ் முதன்முதலில் 2006 இல் மாநிலங்களவைக்கு தேர்ந்தெடுக்கப்பட்டு 2012 வரை பணியாற்றினார், மேலும் 2014 இல் ஆந்திரப் பிரதேசத்தை பிரதிநிதித்துவப்படுத்தி மீண்டும் தேர்ந்தெடுக்கப்பட்டார்.  தெலங்காணாவைச் சேர்ந்தவராக இருந்தாலும், புதிதாக உருவாக்கப்பட்ட தெலங்காணா மற்றும் எஞ்சிய ஆந்திரப் பிரதேசத்திற்கு உறுப்பினர்களை ஒதுக்க குலுக்கல் முறை பயன்படுத்தப்பட்டதால், இவர் ஆந்திராவுக்கு ஒதுக்கப்பட்டார். 2020 இல், தெலங்காணாவை பிரதிநிதித்துவப்படுத்தி மாநிலங்களவை உறுப்பினராக ஆறு வருட காலத்திற்கு இவர் மீண்டும் தேர்ந்தெடுக்கப்பட்டார்.

மேற்கோள்கள்

வெளி இணைப்புகள் 
 Profile on Rajya Sabha website

1939 பிறப்புகள்
வாரங்கல் மாவட்ட நபர்கள்
வாழும் நபர்கள்
இலெய்டே பூனைப் பாம்பு

இலெய்டே பூனைப் பாம்பு (Leyte cat snake)(Boiga angulata-போயிகா அங்குலாடா) என்பது பிலிப்பைன்சு மழுங்கிய தலை மரப் பாம்பு என்று அழைக்கப்படுகிறது. இது கோலுபிரிடே குடும்பத்தில் உள்ள பின்புறம் நோக்கிய விடப் பல்லினைக் கொண்ட பாம்புச் சிற்றினமாகும். இந்த சிற்றினம் பிலிப்பீன்சில் மட்டுமே காணப்படும் அகணிய உயிரி. இது லேசான விடமுடையப் பாம்பாகக் கருதப்படுகிறது. இந்த பாம்பு, பறவைகள், முட்டைகள், பறக்கும் பல்லி மற்றும் மரப்பல்லியினை உண்கிறது.

புவியியல் வரம்பு 
இலேயட் பூனைப் பாம்பு பிலிப்பீன்சில் மட்டுமே காணப்படுகிறது.

மேற்கோள்கள் 

பிலிப்பீனிய உயிரினங்கள்
அகணிய உயிரிகள்
ஊர்வன
நச்சுப் பாம்புகள்
காவுரி சாம்பசிவ ராவ்

காவுரி சாம்பசிவ ராவ் (Kavuri Samba Siva Rao)  (பிறப்பு 1 அக்டோபர் 1943) ஆந்திரப் பிரதேச மாநிலத்தைச் சேர்ந்த ஓர் இந்திய அரசியல்வாதியும், பொறியாளரும், தொழிலதிபரும் ஆவார்.  இவர் 17 ஜூன் 2013 முதல் ஐக்கிய முற்போக்குக் கூட்டணி அரசாங்கத்தில், ஜவுளி அமைச்சகத்தில் ஜவுளி அமைச்சராக இருந்தார். 

2014 ஆம் ஆண்டு ஆந்திரப் பிரதேசம் பிரிக்கப்படுவதை எதிர்த்து இவர் தனது அமைச்சர் பதவியையும், காங்கிரசு கட்சியிலிருந்தும் ராஜினாமா செய்தார்

தொழில் 
இவர் இந்தியாவின் 8வது, 9வது, 12வது, 14வது மற்றும் 15வது மக்களவையில் உறுப்பினராக இருந்துள்ளார். ஆந்திரப் பிரதேசத்தின் ஏலூரு மக்களவைத் தொகுதியைப் பிரதிநிதித்துவப்படுத்துகிறார். மேலும், பாரதிய ஜனதா கட்சியின் உறுப்பினராக உள்ளார்,  இவர் 1 மே 2014 இல் அக்கட்சியில்வ்இணைந்தார்.

முன்னதாக, ஆந்திரப் பிரதேசத்தில் உள்ள மச்சிலிப்பட்டிணம் மக்களவைத் தொகுதியைப் பிரதிநிதித்துவப்படுத்தினார். இவர், கட்டுமானம் மற்றும் சுகாதாரப் பாதுகாப்புத் துறைகளில் வணிகத் தொழிலதிபர் ஆவார். இந்திய நாடாளுமன்றத்துக்கு ஐந்து முறை தேர்ந்தெடுக்கப்பட்ட இவர் நாடாளுமன்றக் குழு உறுப்பினராகவும் இருந்துள்ளார். ஜூன் 17, 2013 அன்று ஜவுளித் துறைக்கான மத்திய  அமைச்சராகப் பதவியேற்றார் 

28 ஏப்ரல் 2014 அன்று இவர் இந்திய தேசிய காங்கிரசிலிருந்து ராஜினாமா செய்து பாரதிய ஜனதா கட்சியில் சேரும் முடிவை அறிவித்தார். தெலங்காணா மாநிலம் அமைக்க எதிர்ப்பு தெரிவித்து, ஒரு மாதத்திற்கு முன், அமைச்சர் பதவியை ராஜினாமா செய்தார். மக்களவைத் தேர்தலில் இந்திய தேசிய காங்கிரஸ் சார்பில் போட்டியிடப் போவதில்லை என்றும் இவர் அறிவித்தார்.

மேற்கோள்கள் 

மேற்கு கோதாவரி மாவட்ட நபர்கள்
இந்திய அமைச்சர்கள்
15வது மக்களவை உறுப்பினர்கள்
14வது மக்களவை உறுப்பினர்கள்
12வது மக்களவை உறுப்பினர்கள்
9வது மக்களவை உறுப்பினர்கள்
8வது மக்களவை உறுப்பினர்கள்
வாழும் நபர்கள்
1943 பிறப்புகள்
அட்டாரி சட்டமன்றத் தொகுதி

அட்டாரி சட்டமன்றத் தொகுதி (தொகுதி வரிசை எண்:20) என்பது இந்தியாவின் பஞ்சாப் மாநிலம், அமிர்தசரஸ் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த ADC ஜஸ்வந்த் சிங் ஆவார்.  2022 பஞ்சாப் சட்டமன்றத் தேர்தலில் 56,798 வாக்ககுள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் தர்செம் சிங் சியால்கா என்பவரை 19,794 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
அதாம் நகர் சட்டமன்றத் தொகுதி

அதாம் நகர் சட்டமன்றத் தொகுதி (தொகுதி வரிசை எண்:62) என்பது இந்தியாவின் பஞ்சாப் மாநிலம், லூதியானா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த குல்வந்த் சிங் சித்து ஆவார்.  2022 பஞ்சாப் சட்டமன்றத் தேர்தலில் 44,601 வாக்ககுள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் கமல்ஜித் சிங் கர்வால் என்பவரை 16,354 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
பாபா பகலா சட்டமன்றத் தொகுதி

பாபா பகலா சட்டமன்றத் தொகுதி (தொகுதி வரிசை எண்:25) என்பது இந்தியாவின் பஞ்சாப் மாநிலம், அமிர்தசரஸ் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த தல்பீர் சிங் டொங் ஆவார்.  2022 பஞ்சாப் சட்டமன்றத் தேர்தலில் 52,468 வாக்ககுள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் சந்தோய்க் சிங் பலாய்க்பூர் என்பவரை 19,552 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
சிந்தமனேனி பிரபாகர்

சிந்தமனேனி பிரபாகர் (Chintamaneni Prabhakar) (பிறப்பு ஜனவரி 3, 1968) ஓர் இந்திய அரசியல்வாதி ஆவார். இவர் ஆந்திரப் பிரதேச மாநிலத்தில் சட்டமன்ற உறுப்பினராக பணியாற்றினார். தெலுங்கு தேசம் கட்சியின் மூத்த உறுப்பினரான இவர் 2009 முதல் 2019 வரை தெந்துலூர் சட்டமன்றத் தொகுதியையும், 2014 முதல் 2019 வரை ஆந்திரப் பிரதேச சட்டமன்றத்தின் கொறடாவாகவும்  இருந்தார்.

மேற்கோள்கள் 

1968 பிறப்புகள்
தெலுங்கு தேசம் கட்சி அரசியல்வாதிகள்
மேற்கு கோதாவரி மாவட்ட நபர்கள்
வாழும் நபர்கள்
ஸ்பாரோ இலக்கிய விருது

ஸ்பாரோ இலக்கிய விருது () என்பது ஆண்டுதோறும் தமிழ் மற்றும் தமிழல்லாத மொழி கவிஞர்கள், எழுத்தாளர்கள் மற்றும் மொழிபெயர்ப்பாளர்களுக்கு வழங்கப்படும் விருதாகும். தமிழில் ஓர் ஆண், ஒரு பெண் எழுத்தாளருக்கும் தமிழ் அல்லாத வேறொரு மொழியில் எழுதும் ஒரு பெண், ஓர் ஆண் எழுத்தாளருக்கும் தரப்படுகிறது. ஸ்ரீராம் குழுமத்தின் தலைவரான ஆர். தியாகராஜனால் தொடங்கப்பட்டு, 2014 ஆம் ஆண்டு முதல் இவ்விருதுகள் வழங்கப்படுகின்றன. டி. ஐ. அரவிந்தன், தி. பரமேசுவரி, அம்பை, கண்ணன் சுந்தரம், என். சுகுமாரன் ஆகியோர் இவ்விருதின் தேர்வுக் குழுவில் இருந்துள்ளனர்.

விருது பெற்றோர்

மேற்கோள்கள் 

தமிழ் இலக்கிய விருதுகள்
அனகனி சத்ய பிரசாத்

அனகனி சத்ய பிரசாத் (Anagani Satya Prasad) ஆந்திரப் பிரதேசத்தின் குண்டூர் மாவட்டத்தில் உள்ள ரேபள்ளே தொகுதியின் சட்டமன்ற உறுப்பினராகப் பணியாற்றியவர் ஆவார். வொக்கலிகர் சமூகத்தைச் சேர்ந்த இவர், 2014ல் நடந்த சட்டசபை தேர்தலில், ஒய். எஸ். ஆர். காங்கிரஸ் கட்சி வேட்பாளார் மோபிதேவி வெங்கட ரமணனை தோற்கடித்து சட்டமன்றத்திற்கு தேர்வு செய்யப்பட்டார்.

சொந்த வாழ்க்கை 
அனகனி சத்ய பிரசாத், அனகனி ரங்கா ராவ் என்பவருக்கு பிறந்தார். இவரது குடும்பம் செருகுவாபள்ளி மண்டலத்தை பூர்வீகமாகக் கொண்டிருந்தாலும், சத்ய பிரசாத் குழந்தைப் பருவமும் கல்வியும் ஐதராபாது நகரத்திலேயே இருந்தது. இவர் ஐதராபாத்தின் அன்வர் உல்-உலூம் கல்லூரியில் இளம் அறிவியல் பட்டம் பெற்றவர். ஆந்திர சட்டமன்றத்தில் நூலகம் தொடர்பான கூட்டுக் குழுவில் உறுப்பினராக இருந்தார்.

மேற்கோள்கள் 

வாழும் நபர்கள்
1972 பிறப்புகள்
தெலுங்கு தேசம் கட்சி அரசியல்வாதிகள்
கோ. புஷ்பலீலா

கோண்ட்ரு புஷ்பலீலா (Kondru Pushpaleela) (பிறப்பு 1963) ஓர் இந்திய அரசியல்வாதியாவார். இவர் இப்ராகிம்பட்டினம் சட்டமன்றத் தொகுதியிலிருந்து ஆந்திரப் பிரதேச சட்டப் பேரவை சட்டமன்ற உறுப்பினராகத் தேர்தெடுக்கப்பட்டார்.  இவர், பெண்கள் மற்றும் சமூக நலத்துறை அமைச்சராகவும் இருந்தார். இவர், தெலுக்கைத் தாய்மொழியாக கொண்ட மாதிகா சமூகத்தைச் சேர்ந்தவர்.

ஆரம்ப கால வாழ்க்கை 
புஷ்பலீலா, ஐதராபாத்தில் ஒரு தொழிலதிபருக்கு எட்டு குழந்தைகளில் இரண்டாவது குழந்தையாகப் பிறந்தார். திருமணத்திற்குப் பிறகு இளங்கலைப் படிப்பை முடித்தார். 1992 முதல் உசுமானியா பல்கலைக்கழகத்தில் முதுகலைப் பட்டம் பெற்றார். 1994ல் முதுதத்துவமாணி பட்டம் பெற்றார்.

அரசியல் வாழ்க்கை 
தெலுங்கு தேசம் கட்சி சார்பில் 1999ல் இப்ராகிம் பட்டினத்தில் போட்டியிட்டு பதினைந்து ஆண்டுகாலமாக உறுப்பினராக இருந்த இந்தியப் பொதுவுடைமைக் கட்சி வேட்பாளரைத் தோற்கடித்தார்.

பின்னர், பாரத் இராட்டிர சமிதியில் சேர்ந்தார்.  பின்னர், இந்திய தேசிய காங்கிரசு கட்சியில் சேர்ந்து கட்சியின் செயலாளராக ஆனார். பின்னர், இறுதியாக பாரதிய ஜனதா கட்சியில் சேர்ந்தார்

சொந்த வாழ்க்கை 
கே. புஷ்பலீலா, 1981ல் கோண்ட்ரு ராம்தாசு என்பவரை மணந்தார். இவர்களுக்கு சுமன் கோண்ட்ரு மற்றும் சுஷ்மா தாஸ் என இரண்டு குழந்தைகள் உள்ளனர்.

மேற்கோள்கள்

வெளி இணைப்புகள் 
 
 Official Website of K. Pushpaleela
 Interview of K. Pushpaleela

தெலுங்கு தேசம் கட்சி அரசியல்வாதிகள்
வாழும் நபர்கள்
1963 பிறப்புகள்
மலை வல்லாரை

மலை வல்லாரை  அல்லது ஐபிரீட் வல்லாரை (Hydrocotyle verticillata, also known as whorled pennywort, whorled marshpennywort or shield pennywort) என்பது தெற்கு மற்றும் வட அமெரிக்கா மற்றும் மேற்கிந்திய தீவுகளைத் தாயகமாக கொண்ட ஒரு பூக்கும் தாவரமாகும். இது சதுப்பு நிலம் அல்லது ஈரமான இடங்களில் வளரக்கூடியது. மலை வல்லாரை நீர்வாழ் உயிரினங்கள் வாழும் தொட்டியில் பயன்படுத்தப்படுகிறது, அங்கு இது தேவையற்றதாகும். இது குறைந்தபட்சம் மிதமான ஒளியையை விரும்பும் தாவரமாகும். இது கூடுதல் கார்பனீராக்சைடிலிருந்து பயனடைகிறது. இது அழகுக்கான பரவலாக வளர்க்கப்படுகிறது.

போலி வல்லாரை 
இத்தாவரத்தை மலை வல்லாரை, ஐபிரீட் வல்லாரை என்ற பெயர்களில் சந்தையில் விற்கும் போக்கு உள்ளது. உண்மையில் இந்த தாவரத்துக்கும் வல்லாரைக்கும் எந்த தொடர்பும் இல்லை. இது அரேலேசியே குடும்பத்தைச் சேர்ந்த தாவரம். ஆனால் வல்லாரையோ ஏபியேசியே குடும்பத்தைச் சேர்ந்த தாவரம் ஆகும். எனவே வல்லாரையில் கிடைக்கும் பயன்கள் இதில் கிடைக்காது.

மேற்கோள்கள்

வெளி இணைப்புகள் 
Jepson Manual Treatment
Flora of N S Wales

வட அமெரிக்கத் தாவரங்கள்
திருவாங்கூர் பூனைப் பாம்பு

திருவாங்கூர் பூனைப் பாம்பு, பீர்மேடு பூனைப் பாம்பு மற்றும் திக்தோனி பூனைப் பாம்பு என்பது போபிகா பேரினத்தினைச் சார்ந்த சிற்றினம் (Boiga dightoni-போபிகா திக்தோனி) ஆகும். கொலுப்ரிடே குடும்பத்தில் பின்பக்க-பற்கள் கொண்ட மிதமான நச்சுப் பாம்பு இதுவாகும். இந்த சிற்றினம் இந்தியாவின் மேற்குத் தொடர்ச்சி மலைகளில் மட்டுமே காணப்படும் அகணிய உயிரி.

சொற்பிறப்பியல் 
பீர்மாட் பூனைப் பாம்பு என்ற பொதுவான பெயர் பீர்மேடு பகுதியினைக் குறிக்கின்றது. இது இந்தியாவில் உள்ள கேரளாவில் 3,300 அடி (1,006 மீ) உயரத்தில் உள்ளது.

குறிப்பிட்ட பெயர் அல்லது சிற்றினப் பெயரான, தித்தோனி, நிறைவகை மாதிரியின் சேகரிப்பாளரான தேயிலை தோட்டக்காரர் எஸ். எம். திங்டனின் நினைவாக இடப்பட்டது.

புவியியல் வரம்பு 
இந்தியாவில் பெ. திக்தோனி கேரள மாநிலத்தின் பொன்முடி மலைகள் மற்றும் திருவிதாங்கூர் மலைகளிலும், மேற்கு தமிழ்நாடு மாநிலத்தின் ஆனைமலை மலைகள் மற்றும் பழனி மலைகளிலும் காணப்படுகிறது.

விளக்கம் 
பெ. திக்தோனியின் முதுகுபுறம் வெளிர் சிவப்பு-பழுப்பு நிறத்தில் தொடர்ச்சியான சால்மன்-சிவப்பு புள்ளிகளுடன் காணப்படும். இதன் தலை வெளிர் பழுப்பு நிறத்தில் சிறிய கரும்புள்ளிகளுடன் இருக்கும். வயிற்றுப்புறம் மஞ்சள் நிறமானது, பழுப்பு நிறத்துடன் மெல்லிய புள்ளிகள் உள்ளன. வயிற்றுப்புறச் செதில்களின் வெளிப்புற முனைகள் சால்மன்-இளஞ்சிவப்பு நிறத்தில் இருக்கும். இது நடுத்தர அளவிலானது. முதிர்ச்சியடைந்த பாம்புகளின் நீளம் (வால் உட்பட) 1.1 மீ (3.6 அடி) ஆகும்.

நடத்தை 
பெ. திக்தோனி மரங்களில் வாழும் இரவாடி வகையின.

வாழ்விடம் 
பெ. திக்தோனி சுமார் 800–1,100 மீட்டர் உயரத்தில் உள்ள வனப்பகுதிகளில் மரங்கள் மற்றும் புதர்களில் வாழ்கிறது.

உணவுமுறை 
பெ. திக்தோனி ஓணான் உட்படப் பல்லிகளை வேட்டையாடி உண்ணுகிறது.

இனப்பெருக்கம் 
பெ. திக்தோனி முட்டையிட்டு இனப்பெருக்கம் செய்யக்கூடியது.

விடம் 
பின்-பற்களுடன் மந்தமான விடத்தைக் கொண்டிருந்தாலும், பெ. திக்தோனி மனிதர்களுக்கு ஆபத்தானதாகக் கருதப்படுவதில்லை.

மேற்கோள்கள்

மேலும் படிக்க 
 Boulenger GA (1894). "Description of a New Snake Found in Travancore, by Mr. S. Dighton. Pirmaad." Journal of the Bombay Natural History Society 8: 528 + one plate. (Dipsas dightoni, new species).
 Inger RF, Shaffer HB, Koshy M, Bakde R (1984). "A report on a collection of amphibians and reptiles from the Ponmudi, Kerala, South India". Journal of the Bombay Natural History Society 81 (3): 551–570. (Boiga dightoni, pp. 567–568).
 Kanagavel, Arun; Ganesh, S.R. (2921). "Recent Record of the Rare Travancore Catsnake, Boiga dightoni (Boulenger 1894) (Reptilia: Colubridae), from the Ponmudi Hills in the Southern Western Ghats, India". Reptiles & Amphibians 28 (1): 67–70.
 Smith MA (1943). The Fauna of British India, Ceylon and Burma, Including the Whole of the Indo-Chinese Sub-region. Reptilia and Amphibia. Vol. III.—Serpentes. London: Secretary of State for India. (Taylor and Francis, printers). xii + 583 pp. (Boiga dightoni, new combination, pp. 359–360).

இந்திய ஊர்வன
பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
மேற்குத் தொடர்ச்சி மலையின் அக இட விலங்குகள்
அசாம் ஓலைப் பாம்பு

அசாம் ஓலைப் பாம்பு (Assam kukri snake) என்பது  கொலுப்ரினே என்ற துணைக் குடும்பத்தில் உள்ள ஒரு வகை பாம்பு சிற்றினம் (ஒலிகோடான் கேட்டனாடசு) ஆகும். இது இந்தியா, மியான்மர், வியட்நாம், கம்போடியா, சீனா, தாய்லாந்து, லாவோசு ஆகிய நாடுகளில் காணப்படுகிறது.

மேற்கோள்கள்

வெளி இணைப்புகள் 

 

இந்திய ஊர்வன
ஓலைப் பாம்புகள்
பசந்த குமார் பாண்டா

பசந்த குமார் பாண்டா (Basanta Kumar Panda) இந்தியாவைச் சேர்ந்த ஓர் அரசியல்வாதியாவார். 1961 ஆம் ஆண்டு மே மாதம் 12 ஆம் தேதியன்று இலட்சுமி பிரசாத்து பாண்டாவின் மகனாக இவர் பிறந்தார்.  ஒடிசாவில் பாரதிய சனதா கட்சியின் உறுப்பினராக இவர் இருந்தார். நுவாபாடா தொகுதியிலிருந்து ஒடிசா சட்டமன்றத்தை பிரதிநிதித்துவப்படுத்தினார். பாரதிய சனதா கட்சியின் மாநிலத் தலைவராகவும் இருந்தார். நாடாளுமன்றத்திற்காக நடைபெற்ற இந்தியப் பொதுத் தேர்தலில், இவர் தனது நெருங்கிய போட்டியாளரான புசுபேந்திர சிங் தியோவை தோற்கடித்து 17ஆவது மக்களவைக்கு களாகண்டி தொகுதியிலிருந்து தேர்ந்தெடுக்கப்பட்டார்.

மேற்கோள்கள்

1961 பிறப்புகள்
வாழும் நபர்கள்
பாரதிய ஜனதா கட்சி அரசியல்வாதிகள்
ஒடிசா அரசியல்வாதிகள்
கணேஷ் – வசந்த்

கணேஷ் - வசந்த் ஆகிய இருவரும் தமிழ் எழுத்தாளரான சுஜாதா எழுதிய தமிழ் குற்றப்புனைவு புதினங்களில் வரும் பாத்திரங்கள் ஆவர்.  1968 ஆம் ஆண்டு புதினமான நைலான் கயிறு புதினத்தில் அறிமுகப்படுத்தப்பட்ட கணேஷ், ஒரு தலைசிறந்த மூத்த வழக்கறிஞர் ஆவார். அவர் முக்கியமாக 1973 ஆம் ஆண்டு பிரியா புதினத்தைத் தொடர்ந்து  அறிமுகப்படுத்தப்பட்ட அவரது ஊர்சுற்றியான இளம் உதவி வழக்கறிஞர் வசந்த் உடன் தோன்றுவார்.

இரண்டு நபர் இணை 
கணேஷ் ஒரு மூத்த வழக்கறிஞர், வசந்த்  ஊர்சுற்றியான அவரது துணை  வழக்கறிஞர்.  கணேஷ்-வசந்த் ஜேம்ஸ் ஹாட்லி சேசின் கதாப்பாத்திரங்களான விக் மல்லாய் மற்றும் அவரது உதவியாளரை அடிப்படையாகக் கொண்டது. கணேசுக்கு முதலில் பெண் உதவியாளராக நீரஜா இருந்தார், ஆனால் பின்னர் கணேசுக்கு வசந்த் உதவியாளராக வந்தார்.  கணேஷ், வசந்த் ஆகியோரின் சரியான வயதை ஆசிரியர் குறிப்பிடவில்லை. இருவரின் வயதும் இருபதுகளுக்கு கூடுதலாகவும் முப்பதுகளின் தொடக்கத்தில் இருக்கும் என்றும் வசந்த் கணேசை விட கொஞ்சம் இளையவர் என்றும் கருதப்படுகிறது. இருவரின் திருமண நிலை எந்த புதினத்திலும் குறிப்பிடப்படவில்லை. 2000 களின் முற்பகுதியில் ஆசிரியரின் கடைசி சில நேர்காணல்களின்படி, வசந்த் ஒரு திருமணமாகா வாலிபர் என்றும் தனக்கேற்ற மணமகளைத் தேடுபவர் என்றார்.

கணேஷ் ஒரு கருத்தார்ந்த நபராக சித்தரிக்கப்படுகிறார், வசந்த் நகைச்சுவை உணர்வு மிக்க, அதேசமயம் புத்திசாலி மனிதராக சித்தரிக்கபடுகிறார். அவர் தன் முதலாளி கணேசின் வலது கையாக உள்ளார். வசந்த் பெண்களுடன் சுற்றுவதை விரும்புகிறவர். பெண்களை அவர்களை ஈர்க்க முயற்சிப்பவர் மேலும் அவர் வயது வந்தோருக்கான நகைச்சுவைகளை மிகவும் விரும்புகிறவர். அவர் தன் முதலாளியின் அறிவுறுத்தலின் பேரில் ஆபத்தான செயல்களில் ஈடுபடுத்திக் கொள்ளும் ஒரு துணிச்சலான பையனாகவும் காட்டப்படுகிறார்.

படைப்புகள் 
இருவரும் தனியாகவும் ஒன்றாகவும் 25க்கும் மேற்பட்ட புதினங்களில் தோன்றியுள்ளனர். அவற்றில் பல கீழே பட்டியலிடப்பட்டுள்ளன:

புதினங்கள் 

 நைலான் கயிறு – தனி ஒருவராக கணேஷ்
 காயத்திரி
 பிரியா
 கொலையுதிர் காலம் 
 ஆ
 பேசும் பொம்மைகள் 
 இதன் பெயரும் கொலை 
 வசந்த்! வசந்த்!
 மறுபடியும் கணேஷ் 
 மெரினா
 நிர்வாண நகரம் 
 கொலை அரங்கம் 
 ஐந்தாவது அதியாயம் 
 ஆயிரத்தில் இருவர் 
 நில்லுங்கள் ராஜாவே 
 எதையும் ஒருமுறை 
 ஓடாதே! 
 மேகத்தை துரத்தியவன்– தனியாக வசந்த்
 மேற்கே ஒரு குற்றம் 
 சில்வியா

சிறுகதைகள் 

 "மாயா"
 "மேலும் ஒரு குற்றம்" 
 "மீண்டும் ஒரு குற்றம்" 
 "விதி" 
 "பாதி ராஜ்யம்" – தனி ஒருவராக கணேஷ்
 "ஒரு விபத்தின் அனடோமி"– தனி ஒருவராக கணேஷ்
 "மலை மாளிகை" 
 "மோதாமல் ஒரு நாளும் இருக்க வேண்டாம்" 
 "விபரீத கோட்பாடு"

மற்ற ஊடகங்களில் 
கணேஷ் முறையே காயத்ரி (1977) மற்றும் பிரியா (1978) படங்களில் ஜெய்சங்கர் மற்றும் இரசினிகாந்து ஆகியோரால் சித்தரிக்கப்பட்டார்.   சன் தொலைக்காட்சி தொடரான கணேஷ்-வசந்த் தொடரில், சுரேஷ் மற்றும் விஜய் ஆதிராஜ் இருவரும் இந்த இணை பாத்திரத்தை ஏற்று நடித்தனர்.   விஜய் தொலைக்காட்சி தொடரான விஜய் சித்திரத்தின் "கணேஷ் வசந்த்" பகுதியில், விஜய் ஆதிராஜ் மற்றும் அமித் குமார் இருவரும் நடித்தனர்.

மேற்கோள்கள்

நூல் பட்டியல் 
 

கதை மாந்தர்கள்
கெர்மன் மாண்டுயி

கெர்மன் மாண்டுயி (Herman Mandui)  (1969 - அக்டோபர் 4, 2014)  பப்புவா நியூ கினி தீவின் தொல்பொருள் ஆராய்ச்சியாளர் ஆவார்.  2008 ஆம் ஆண்டு தொடங்கி 2014 ஆம் ஆண்டு அவர் இறக்கும் வரை பப்புவா நியூ கினி தீவின் தலைமை தொல்பொருள் ஆய்வாளராக பணியாற்றினார்.   பப்புவா நியூ கினி தீவில் "தொல்பொருள் ஆராய்ச்சியின் முன்னோடி" என்று கருதப்படுகிறார். மேற்கு கைலேண்ட்சு மாகாணத்தில் உள்ள குக் சதுப்பு நிலம் மற்றும் கோயிலாலா மாவட்டத்தின் இவான் பள்ளத்தாக்கில் உள்ள ஆரம்பகால மனித குடியேற்ற தளங்கள் போன்ற தளங்களில் பணிபுரிந்தார்.

மேற்கோள்கள் 

2014 இறப்புகள்
1969 பிறப்புகள்
வெடுகுரி வெங்கட சிவ ராமராஜு

கலவபுடி சிவா என்றும் அழைக்கப்படும் வெடுகுரி வெங்கட சிவ ராம ராஜு ( Vetukuri Venkata Siva Rama Raju ) உண்டி சட்டமன்றத் தொகுதியிலிருந்து தெலுங்கு தேசம் கட்சியை  பிரதிநிதித்துவப்படுத்தும் ஆந்திரப் பிரதேச சட்டமன்றத்தின் முன்னாள் உறுப்பினர் ஆவார்.

சொந்த வாழ்க்கை 
ஆந்திரப் பிரதேசத்தின் மேற்கு கோதாவரி மாவட்டத்தில் உள்ள கலவபுடி என்ற சிறிய கிராமத்தில் 1970 மே 10 ஆம் தேதி வெடுகுரி வெங்கட சிவ ராம ராஜு பிறந்தார். 1984 இல் ஏலூருவில் உள்ள புனித சேவியர் உயர்நிலைப் பள்ளியில் ஆரம்ப மற்றும் இடைநிலைப் பள்ளிப் படிப்பை முடித்தார். உயர்கல்விக்காக பீமாவரம் சென்று கஸ்தூரிபாய் அரசுக் கல்லூரியில் இடைநிலைக் கல்வியை முடித்தார். 1989 ஆம் ஆண்டு பீமாவரம் தந்துலூரி நட்ராயனா ராஜு கல்லூரியில்  இளம் வணிகவியல் பட்டம் பெற்றார்.

அரசியல் வாழ்க்கை 
2009 ஆம் ஆண்டு ஆந்திரப் பிரதேச சட்டப் பேரவைத் தேர்தலில் 15,568 வாக்குகள் பெரும்பான்மையுடன் உண்டி சட்டமன்றத் தொகுதியிலிருந்து உறுப்பினராகத் தேர்ந்தெடுக்கப்பட்டார். மீண்டும் 2014 பொதுத் தேர்தலில் போட்டியிட்டு ஆந்திரப் பிரதேச சட்டசபைக்கு அதே தொகுதியிலிருந்து 36,231 வாக்குகள் பெரும்பான்மையுடன் தேர்ந்தெடுக்கப்பட்டார். 2019 பொதுத் தேர்தலில் நரசாபுரம் மக்களவைத் தொகுதியில் போட்டியிட்டு 3% வாக்குகள் வித்தியாசத்தில் கனுமுரு ரகு ராம கிருஷ்ண ராஜுவிடம் தோல்வியடைந்தார்.

தொழிலதிபர் 
விண்வெளி மற்றும் பாதுகாப்பு அமைப்புகளுக்கான அசெம்பிளி மற்றும் சிஸ்டம்ஸ் ஒருங்கிணைப்பில் செயல்படும் விஇஎம் டெக்னாலஜிஸ் பிரைவேட் லிமிடெட்டின் செயல் இயக்குநராக உள்ளார்.

கௌரவங்கள் 
வெடுகுரி வெங்கட சிவராம ராஜுவுக்கு பாரதிய சத்ர சம்சத் அறக்கட்டளை, புனேவின், ஆதர்ஷ் யுவ விதாயக் புரஸ்கார் விருது வழங்கப்பட்டது. இவர், 70 கிராமங்களில் 78 சுத்தகரிக்கப்பட்ட நீர் ஆலைகளை நிறுவ ஏற்பாடு செய்திருந்தார். நீலு-செட்டு (தண்ணீர்- மரம்) திட்டத்தின் கீழ், கிட்டத்தட்ட 30,000 மரக் கன்றுகள் வழங்கப்பட்டன. 70,000 குடும்பங்களுக்கு 17 வகையான விதைகளுடன் கூடிய விதை பொட்டலங்களை விநியோகித்ததும் குறிப்பிடத்தக்க முயற்சியாகும்.

மேற்கோள்கள் 

வாழும் நபர்கள்
1970 பிறப்புகள்
தெலுங்கு தேசம் கட்சி அரசியல்வாதிகள்
கோகராஜு கங்கராஜு

கோகராஜு கங்கராஜு (Gokaraju Ganga Raju) ஓர் இந்திய அரசியல்வாதியும், ஆந்திரப் பிரதேசத்தின் நர்சாபுரம் மக்களவைத் தொகுதியிலிருந்து பதினாறாவது மக்களவைக்குத் தேர்தெடுக்கப்பட்ட உறுப்பினர் ஆவார். 2014 இந்தியப் பொதுத் தேர்தலில் பாரதிய ஜனதா கட்சி வேட்பாளராகப் போட்டியிட்டு வெற்றி பெற்றார். 

இவர், லைலா குழும நிறுவனங்களின் நிறுவனரும் ஆவார். சமீபத்தில், இவர் இந்தியத் துடுப்பாட்டக் கட்டுப்பாட்டு வாரியத்தின் தென் மண்டலத்தின் துணைத் தலைவராக தேர்ந்தெடுக்கப்பட்டார்.

இவரது தந்தை, மறைந்த கோகராஜு ரங்க ராஜு, உண்டி தொகுதியின் சட்டமன்ற உறுப்பினராவார். கங்கராஜு ஆந்திர துடுப்பாட்டச் சங்கத்தின் செயலாளராகவும், இந்தியத் துடுப்பாட்டக் கட்டுப்பாட்டு வாரியத்தின் நிதிக் குழுவின் தலைவராகவும், வாரியம் நடத்தும் இந்தியன் பிரீமியர் லீக்கின் நிர்வாகக் குழு உறுப்பினராகவும் உள்ளார்.

மேற்கோள்கள் 

1949 பிறப்புகள்
இந்தியத் துடுப்பாட்ட நிர்வாகிகள்
மேற்கு கோதாவரி மாவட்ட நபர்கள்
16வது மக்களவை உறுப்பினர்கள்
வாழும் நபர்கள்
லாரன்சு போனாவோட்டா

லாரன்சு போனாவோட்டா (Lawrence Foanaota) பிரிட்டிசு பேரரசின் ஆணை, மலேட்டாவில் பிறந்தார்.   சொலமன் தீவின் தொல்பொருள் ஆராய்ச்சியாளர் ஆவார்.  1972 ஆம் ஆண்டு முதல் சாலமன் தீவுகள் தேசிய அருங்காட்சியகத்தின் இயக்குநராகவும், கண்காணிப்பாளராகவும் இருந்து வருகிறார்.   பசிபிக் தீவு அருங்காட்சியக சங்கத்தின் தலைவராகவும் இருந்துள்ளார். 

2009 ஆம் ஆண்டில், சாலமன் தீவுகளின் ராணி, ஐக்கிய இராச்சியத்தின் இரண்டாம் எலிசபெத், இவரை "தேசிய அருங்காட்சியகம் மற்றும் சமூகத்திற்கான சேவைகளுக்காக" பிரிட்டிசு பேரரசின் ஆணையின் அதிகாரியாக நியமித்தார்.

மேற்கோள்கள் 

வாழும் நபர்கள்
தொல்லியலாளர்கள்
மெக் லானிங்

மெகன் மொய்ரா லானிங் (பிறப்பு: 25 மார்ச் 1992) ஆத்திரேலிய துடுப்பாட்ட வீரர் ஆவார்.  லானிங் ஆத்திரேலிய தேசிய மகளிர் அணியின் தலைவராக 2014 முதல் 2023 வரை இருந்தவர். மேலும், இரண்டு பெண்கள் துடுப்பாட்ட உலகக் கோப்பை மற்றும் ஐந்து ஐசிசி மகளிர் உலக இருபது-20 உலகக்கபோப்பை தொடர்கள் வென்ற அணியில் இடம்பெற்றவர். மகளிர் துடுப்பாட்ட போட்டிகளில் அதிக சத்தங்களை அடித்தவர் என்ற பெருமை பெற்ற வீராங்கனை ஆவார்.   

உள்ளூர் துடுப்பாட்டத்தில் விட்ட்டோரை அணிக்காகவும், மகளிர் பிக் பேஷ் லீகில் மெல்போர்ன் ஸ்டார்ஸ் அணிக்காகவும் லானிங் விளையாடுகிறார்.  மகளிர் பிரீமியர் லீக்கில் டெல்லி கேபிட்டல்ஸ்  அணியின் தலைவராகவும் உள்ளார். நவம்பர் 9, 2023 அன்று அவர் சர்வதேச துடுப்பாட்டத்தில் இருந்து ஓய்வு பெறுவதாக அறிவித்தார்.

சர்வத்தேச துடுப்பாட்டம்  
லானிங் சர்வதேச மகளிர் இருபது-20 போட்டிகளில் 30 டிசம்பர் 2010-ல் நியுஸிலாந்துக்கு எதிரான போட்டியில் அறிமுகமானார். பின்னர் 2011-ல் இங்கிலாந்துக்கு எதிரான போட்டியில் மகளிர் ஒரு நாள் துடுப்பாட்ட வகைப் போட்டிகளில் அறிமுகமானார். 2012 மகளிர் உலக இருபது-20 உலகக்கபோப்பை வென்ற ஆத்திரேலிய அணியில் இடம் பெற்றிருந்தார். மேலும் 2013 பெண்கள் துடுப்பாட்ட உலகக் கோப்பை  வென்ற ஆத்திரேலிய அணியிலும் இடம் பெற்றிருந்தனர்.

2013 மகளிர் ஆஷஸ் தொடரின் போது தேர்வுப் போட்டிகளில் அறிமுகமானார்.

2014-ல் ஆத்திரேலிய பெண்கள் துடுப்பாட்ட அணியின் தலைவராக நியமிக்கப்பட்டார். தொடர்ந்து, 2014 மகளிர் உலக இருபது-20 உலகக்கபோப்பையில் ஆத்திரேலிய அணியை வழிநடத்தி கோப்பையை வென்றார்.

2015-ல் முதல் முறையாக மகளிர் ஆஷஸ் தொடரை தலைவராக வென்றார்.

2017 உலகக் கோப்பையில் அரையிறுதியில் தோற்றாலும், 2018 மகளிர் இருபது-20 உலகக்கோப்பையில் அணியை வெற்றிகரமாக வழிநடத்தி கோப்பையை வென்றார்.

2020-ல் நான்காவது முறையாக மகளிர் 20-20 உலகக்கோப்பையை வென்றார்.

2022-ல் இரண்டாவது முறையாக பெண்கள் துடுப்பாட்ட உலகக் கோப்பையை வென்றார். மேலும், 2023 மகளிர் துடுப்பாட்ட 20-20 உலகக்கோப்பை தொடரில் அணியை வெற்றிகரமாக வழிநடத்தி கோப்பையை வென்றார். 2023 இருபது-20 உலகக்கோப்பையின் இறுதிப் போட்டிதான் மெக் லானிங் விளையாடிய கடைசி சர்வதேச போட்டி.

மேற்கோள்கள் 
வாழும் நபர்கள்
1992 பிறப்புகள்
இலங்கை இலை மூக்கு மரப்பல்லி

கெமிடாக்டைலசு திப்ரசசு (Hemidactylus depressus) என்பது இலங்கை இலை-மூக்கு மரப்பல்லி அல்லது கண்டியன் பல்லி என்று அழைக்கப்படுகிறது. இது இலங்கைத் தீவில் உள்ள மரப்பல்லி சிற்றினமாகும்.

விளக்கம் 
இலங்கை இலை மூக்கு மரப்பல்லியின் தலை பெரியது. தலையில் பெரிய துகள்கள் போன்று காணப்படும். நீள் மூக்கில் அதிகமாக உள்ளது. வால் அடர் வண்ண குறுக்கு பட்டைகளுடன் காணப்படும்.

வாழிடம் 
கந்தளாய், கிரிதலே, மாங்குளம், அலுத்நுவர, ஹுனுகல்ல, எல்கடுவ, மாத்தளை, ரத்தோட்ட, கம்மதுவ, கண்டி, நக்கிள்ஸ் மலைத்தொடர், ஹரகம, வக்வல்லா, பலாவிலகுடாவ, பலாவிலகொடவு ஆகிய பிரதேசங்களில் மட்டும் காணப்படும், இலங்கையைச் சேர்ந்த மரப்பல்லி இதுவாகும்.

சூழலியல் 
சமவெளிகளிலிருந்து மரங்கள், கற்பாறைகள் மற்றும் குகைகளில் காணப்படும் இந்த மரப்பல்லி சில சமயங்களில் வீடுகளுக்குள் நுழையும். உணவு என்பது பூச்சிகளைப் பிரதானமாக உட்கொள்கிறது.

இனப்பெருக்கம் 
சூன் மற்றும் ஆகத்து மாதங்களுக்கிடையே பாறைப் பிளவுகள், மரத் துளைகள், இலைக் குப்பைகள் ஆகியவற்றில் ஒரு நேரத்தில் 2 முட்டைகள் வரை இட்டு இனப்பெருக்கம் செய்கின்றன. ஆகத்து மற்றும் செப்டம்பர் மாதங்களில் குஞ்சுகள் பொரிக்கின்றன.

மேற்கோள்கள் 

 http://reptile-database.reptarium.cz/species?genus=Hemidactylus&species=depressus
 http://biodiversityofsrilanka.blogspot.com/2011/01/kandian-gecko-hemidactylus-depressus.html
 http://animaldiversity.ummz.umich.edu/accounts/Hemidactylus_depressus/classification/

இலங்கை ஊர்வன
104 விடைமீன்

104 விடைமீன் (104 விடை104) Tauri ( 104 Tau ) என்பது விடை  விண்மீன் குழுவில் உள்ள ஒரு விண்மீனுக்கான பிளேசிட்டீடு பெயரீடாகும் . இது 4.92  தோற்றப் பொலிவுப் பருமை கொண்டுள்ளது, இது  வெற்றுக் கண்ணால் பார்க்க போதுமான பொலிவுடன் உள்ளது. இடமாறு அளவீடுகளின் அடிப்படையில், இந்த விண்மீன் சூரியனில் இருந்து சுமார் 50 ஒளி ஆண்டுகள் தொலைவில் அமைந்துள்ளது.  இது +20 கிமீ/நொ.என்ற சூரிய மைய  ஆர வேகத்துடன் சூரியனில் இருந்து வெளியே நகர்கிறது. 

இது G4   வகை முதன்மை வரிசை விண்மீனாகும்.  இது அதன் நட்சத்திர மையத்தில் நீரக அணுக்கரு தொகுப்புவழி ஆற்றலை உருவாக்குகிறது. இது  10  பில்லியன் ஆண்டுகள் பழமையானது  எனமதிப்பிடப்பட்டுள்ளது. 10 கிமீ/நொ.என்ற திட்டமிடப்பட்ட சுழற்சி வேகத்துடன் சுழல்கிறது.  சூரியனின் ஆரம் போல 1.6 மடங்கு கொண்ட இந்த விண்மீன் சூரியனை ஒத்தபொருண்மை கொண்டது.  இது  கெ. விளைவுறு வெப்பநிலையில் அதன் ஒளிக்கோளத்திலிருந்து சூரியனின் ஒளிர்வை விட 2.4  மடங்கு கதிர்வீச்சை வெளியிடுகிறது . 

இந்த  விண்மீனின் தோற்றப் பொலிவுப் பருமை இது ஒரு இளம் முதல் தலைமுறைவிண்மீன்  என்பதைக் குறிக்கிறது. இருப்பினும், அதன் வெளிப்புற வளிமண்டலத்தில் உள்ள வேதிமச் செறிவு வேறுபட்ட கதையைக் கூறுகின்றது.இது 12-13 பில்லியன் அகவையுடைய இரண்டாம் தலைமுறை விண்மீனாக இதைக் கணிக்கிறது இந்த முரண்பாடு விண்மீன்திரள் பெருக்கத்தின் தொடக்க காலத்திற்கு உட்பட்டுள்ளது என்பதைக் குறிக்கலாம். சாத்தியமான நோக்கீடுகள் இந்த விண்மீன் ஒரு நெருங்கிய துணையுடன் ஒன்றிணைந்துள்ளது அல்லது அருகிலுள்ள திறந்த பால்வெளிக் கொத்தான புபொப 2516 இன் முன்னோடி ஒண்முகிலுடன் தொடர்பு கொண்டது என்பதைக் குறிக்கிறது. 

ஒரு அகச்சிவப்பு செறிவானதற்கான உறுதியான சான்றுகளை விண்மீன் காட்டுகிறது.  இது இதன் சூழலில் சிதில வட்டுத் தூசி இருப்பதைக் குறிக்கிறது.

மேற்கோள்கள் 

இரட்டை விண்மீன்கள்
முதன்மை வரிசை விண்மீன்கள்
மலேசியத் தேன் வழிகாட்டி

மலேசியத் தேன் வழிகாட்டி (Malaysian honeyguide)(இண்டிகேட்டர் ஆர்கிபெலாஜிகசு) என்பது இண்டிகேட்டரிடே குடும்பத்தைச் சேர்ந்த ஒரு பறவையாகும். இவை மரங்கொத்திகளுடன் தொடர்புடைய பாசரின் பறவைகளுக்கு நெருங்கிய தொல் வெப்ப மண்டல உயிரினம் ஆகும். இந்த இனம் தென்கிழக்கு ஆசியாவைச் சேர்ந்தது.

விளக்கம் 
மலேசியத் தேன் வழிகாட்டி நடுத்தர அளவிலான பறவையாகும். இது 18 செ. மீ. நீளம் வரை வளரக்கூடியது. ஆலிவ்-பழுப்பு நிறத்தில் பசுமை நிற கோடுகளுடன், சிவப்பு நிற கருவிழி, அடர்த்தியான சாம்பல் அலகு மற்றும் அடிப்பகுதியில் சாம்பல் கலந்த வெண்மை நிறத்திலானது. ஆணின் தோளில் மஞ்சள் திட்டு உள்ளது.

வாழ்விடம் 
மலேசியத் தேன் வழிகாட்டி மேற்கு தாய்லாந்து, தீபகற்ப மலேசியா, போர்னியோ மற்றும் சுமாத்திரா தீவின் தாழ் நில அகன்ற காடுகள் முழுவதும் காணப்படுகிறது.

நடத்தை 
மலேசியத் தேன் வழிகாட்டியின் அழைப்பு பூனை போன்ற " மியாவ் " ஒலியுடன் தொடர்ந்து சத்தமாக ஒலிக்கும். இதனுடைய முக்கிய உணவாகப் பூச்சிகள் உள்ளன. குறிப்பாக இவை காட்டுத் தேனீக்கள் மற்றும் குளவிகளை உண்ணுகிறது. இது மரத்தின் பொந்துகளில் கூடு கட்டுகிறது.

நிலை 
தொடர்ந்து வாழ்விட இழப்பு, உள்ளூர் மற்றும் அரிதான எண்ணிக்கை காரணமாக, மலேசியத் தேன் வழிகாட்டி பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறு நிலையை அண்மித்த உயிரியாக மதிப்பிடப்படுகிறது.

மேற்கோள்கள்

வெளி இணைப்புகள் 

 BirdLife Species Factsheet
 ADW இல் படம்

மலேசியப் பறவைகள்
தேன் வழிகாட்டிப் பறவைகள்
அப்சிலோன் குரூயிசு

அ. குரூயிசு  (υ Gruis) ( இலத்தீன் மொழியில் அப்சிலோன் குரூயிசு)  என்பது  குரூயிசின் தெற்கு விண்மீன் குழுவில் உள்ள இரட்டை விண்மீனாகும் .  இதன் தோற்றப் பொலிவுப் பருமை 5.61 ஆகும், இது வெற்றுக் கண்ணால் பார்க்கும் அளவுக்கு பொலிவாக உள்ளது. இது சுமார் 280 ஒளியாண்டுகள்(87 புடைநொடிகள்) தொலைவில், வெள்ளை நிறமுள்ள முதன்மை  A1V  கதிர்நிரல் உள்ள A-வகை முதன்மை-வரிசை விண்மீனாகும், இது தற்போது அதன்  அகட்டில் உள்ள நீரக அணுக்கருத் தொகுப்பை நிகழ்த்துகிறது. இது 320 கிமீ/நொ சுழற்சி வேகத்துடன் வேகமாகச் சுழல்கிறது. இதன் துணை 2009 ஆம் ஆண்டு நிலவரப்படி, 205°  இருப்புக் கோணத்தில் முதன்மையிலிருந்து 0.90 ″ கோணப் பிரிவின் அளவு சாய்ந்த தலத்தில் 8.24 தோற்றப் பொலிவுப் பருமையுள்ள  விண்மீனாகும்.

மேற்கோள்கள் 

முதன்மை வரிசை விண்மீன்கள்
குரூயிசு விண்மீன்குழாம்
எலெரி கசின்சு

எலெரி கெச் கசின்சு (Eleri H Cousins) லண்டன் பழங்கால சங்கத்தின் கூட்டாளிகளின் பட்டியல் (பி. 1987) லான்காசுடர் பல்கலைக்கழகத்தின்  தொல்பொருள் ஆராய்ச்சியாளர் மற்றும் ரோமன் வரலாற்றின் விரிவுரையாளர் ஆவார்.

சுயசரிதை 
இவர் இளங்கலைப் படிப்பினை  இசுட்டான்போர்டு பல்கலைக்கழகத்தில் தொல்லியல் மற்றும் கிளாசிக்சில் முடித்தார்.  பின்னர், கேம்பிரிச்சுப் பல்கலைக்கழகத்தில் முதுகலைப் பட்டம் மற்றும் முனைவர் பட்டம் படித்தார். இவர் 2019 ஆம் ஆண்டு லான்காசுடரில் தனது தற்போதைய பாத்திரத்திற்கு மாறுவதற்கு முன்பு புனித  ஆண்ட்ரூசு பல்கலைக்கழகத்தில் விரிவுரையாளராக இருந்தார்.  கசின்கள்  2021 ஆம் ஆண்டு சூன் மாதம் 17 ஆம் தேதியன்று இலண்டன் பழங்காலச் சங்கத்தின் உறுப்பினராகத் தேர்ந்தெடுக்கப்பட்டார்.

வெளியீடுகளைத் தேர்ந்தெடுக்கவும் 
 கசின்கள் இ. 2014 "குளியலறையில் ராஜாவின் வசந்தத்தில் வாக்குப் பொருள்கள் மற்றும் சடங்கு நடைமுறைகள்", கோட்பாட்டு ரோமன் தொல்லியல் இதழ் (2013) ப. 52-64.   
 கசின்சு, இ. 2016. "ஒரு இம்பீரியல் படம்: சூழலில் பாத் கோர்கன்", பிரிட்டானியா 47, 99–118.
 கசின்சு, இ. 2020. ரோமானியப் பேரரசில் உள்ள பாத் சரணாலயம் . கேம்பிரிச்சுப் பல்கலைக்கழக அச்சகம்.

மேற்கோள்கள் 

1987 பிறப்புகள்
வாழும் நபர்கள்
கோவாய் சட்டமன்றத் தொகுதி

கோவாய் சட்டமன்றத் தொகுதி (Khowai Assembly constituency) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது கோவாய் மாவட்டத்தில் உள்ளது.  இது கிழக்கு திரிபுரா மக்களவைத் தொகுதியின் ஒரு பகுதியாகும்.

சட்டப் பேரவை உறுப்பினர்கள்

தேர்தல் முடிவுகள்

2023

மேலும் பார்க்கவும் 

 திரிபுரா சட்டப் பேரவையின் தொகுதிகளின் பட்டியல்
 கோவாய் மாவட்டம்
 கோவாய்
 திரிபுரா கிழக்கு (லோக்சபா தொகுதி)
 2023 திரிபுரா சட்டப் பேரவைத் தேர்தல்

மேற்கோள்கள் 

திரிபுரா சட்டமன்றத் தொகுதிகள்
கோவாய் மாவட்டம்
சீட்டா சிலுவை

சீட்டா சிலுவை  (Zeta Crucis),  (ζCrucis இலிருந்து லத்தீன் மயமாக்கப்பட்டது) என்பது  சிலுவைத் தெற்கு விண்மீன்  குழுவில் உள்ள ஒரு  இரும விண்மீன் அமைப்பாகும். இது 4.06  தோற்றப் பொலிவுப் பருமையுடன்  வெற்ருக் கண்ணுக்குத் தெரியும். ζ சிலுவை சூரியனிலிருந்து சுமார் 360 ஒளியாண்டுகள் தொலைவில் அமைந்துள்ளது. இது  தேள்- சென்டாரசு குழுவின் கீழ் சென்டாரசு-சிலுவைத் துணைக்குழுவில் உறுப்பாக உள்ளது. 

இது இரட்டைவரி கொண்ட  கதிர்நிரல்பதிவு இரும விண்மீன்  அமைப்பு ஆகும்.   இது B-வகை முதன்மை-வரிசை விண்மீனுடனும் B2.5 வகையுடனும் பொருந்துகிறது. இத்துடன்  12.49 தோற்றப் பொலிவுப் பருமையுள்ள ஒரு மங்கலான நோக்கீட்டுத் துணை உள்ளது.

மேற்கோள்கள் 

இரட்டை விண்மீன்கள்
முதன்மை வரிசை விண்மீன்கள்
தக் லைஃப் (தமிழ்த் திரைப்படம்)

தக் லைஃப் நாயகன் திரைப்படத்திற்குப் பிறகு கமல்-மணிரத்னம் கைக்கோர்த்துள்ள தமிழ்த் திரைப்படம் ஆகும். மணிரத்னம் மற்றும் கமல்ஹாசன் இருவரும் இந்தத் திரைப்படத்தில் ஒன்றாக பணிபுரிகின்றனர். இந்தத் திரைப்படம் கமலின் 234வது திரைப்படம் ஆகும். இந்தத் திரைப்படத்தில், த்ரிஷா, ஜெயம் ரவி, [சிலம்பரசன்]]உள்ளிட்ட பலர் நடிக்கின்றனர்.

நடிகர்கள் 
 கமல்ஹாசன் 
 த்ரிஷா 
 ஜெயம் ரவி 
 துல்கர் சல்மான்

தயாரிப்பு 
இப்படத்தினை தமிழ் திரைப்படத்துறையின் பிரபல தயாரிப்பு நிறுவனங்களான உதயநிதி ஸ்டாலினின் 'ரெட் ஜெயன்ட் மூவிஸ்' நிறுவனம், கமல் ஹாசனின் 'ராஜ் கமல் பிலிம்ஸ்' நிறுவனம் மற்றும் மணிரத்னமின் 'மெட்ராஸ் டாக்கீஸ்' நிறுவனங்கள் இணைந்து தயாரிக்கவுள்ளன.

மேற்கோள்கள்

உசாத்துணை 
 மிரட்டிய கமல்.. இந்த "Thug life" என்றால் என்ன அர்த்தம் தெரியுமா.. பின்னால் இருக்கும் ரத்த வரலாறு, ஒன்இந்தியா தமிழ்
 தக் லைஃப் கதை, பிலிமிபீட்

வெளிவரவிருக்கும் தமிழ்த் திரைப்படங்கள்
சையத் அப்துல் மன்சூர் அபிபுல்லா

சையத் அப்துல் மன்சூர் அபிபுல்லா (Syed Abdul Mansur Habibullah) இந்தியாவைச் சேர்ந்த ஓர் அரசியல்வாதியாவார். எசு.ஏ.எம். அபிபுல்லா என்ற பெயராலும் இவர் அறியப்படுகிறார். 1917 ஆம் ஆண்டு  நவம்பர் மாதம் 17 ஆம் தேதியன்று இவர் பிறந்தார். 1977 ஆம் ஆண்டு சூன் மாதம் 24 ஆம் தேதி முதல் 1982 ஆம் ஆண்டு சூன் மாதம் 13  ஆம் தேதி வரை மேற்கு வங்க சட்டமன்றத்தின் சபாநாயகராக இருந்தார்   1969 ஆம் ஆண்டு முதல் 1991 ஆம் ஆண்டு வரை மேற்கு வங்க சட்டமன்ற உறுப்பினராக நதன்காட்டு சட்டமன்றத் தொகுதியில் இருந்து சட்டமன்ற உறுப்பினராக இருந்தார்.  1982 ஆம் ஆண்டு முதல் 1987 ஆம் ஆண்டு வரை மேற்கு வங்கத்தில் சட்ட அமைச்சராக இருந்தார்   இந்திய பொதுவுடமைக் கட்சி (மார்க்சியம்)  பிரிவில் உறுப்பினராக செயல்பட்டார்.  

இவரது மகள் மும்தாச்சு சங்கமிதா பர்தமான்-துர்காபூர் மக்களவைத் தொகுதியிலிருந்து தேர்ந்தெடுக்கப்பட்டு மக்களவை உறுப்பினராக நாடாளுமன்றத்தில்  இருந்தார்.

மேற்கோள்கள் 

1996 இறப்புகள்
1917 பிறப்புகள்
மேற்கு வங்காள அரசியல்வாதிகள்
மேற்கு வங்காள சட்டமன்ற உறுப்பினர்கள்
பொதுவுடமைவாதிகள்